
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru acceptarea de către Guvernul României a amendamentelor, adoptate la 30 iunie 2007, la Bruxelles, la Convenţia pentru înfiinţarea unui Consiliu de Cooperare vamală, încheiată la 15 decembrie 1950, la Bruxelles, cu care comisia noastră a fost sesizată în fond cu adresa Biroului Permanent nr. PL.x. 324 din 20 mai 2010.
	PREŞEDINTE,

Viorel ŞTEFAN 

RAPORT

asupra proiectului de Lege pentru acceptarea de către Guvernul României 
a amendamentelor, adoptate la 30 iunie 2007, la Bruxelles, la Convenţia pentru înfiinţarea unui Consiliu de Cooperare vamală, încheiată la 15 decembrie 1950,
 la Bruxelles
Cu adresa nr.PL.x. 324 din 20 mai 2010, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege  pentru acceptarea de către Guvernul României a amendamentelor, adoptate la 30 iunie 2007, la Bruxelles, la Convenţia pentru înfiinţarea unui Consiliu de Cooperare vamală, încheiată la 15 decembrie 1950, la Bruxelles.
La întocmirea raportului s-au avut în vedere avizele favorabile ale Consiliului Legislativ, cu observaţii şi propuneri, trimis cu adresa nr.547/03.05.2010 şi Comisiei juridice, de disciplină şi imunităţi. 
Proiectul are ca obiect de reglementare acceptarea de către România a două amendamente la Convenţia pentru înfiinţarea unui Consiliu de Cooperare vamală, încheiată la Bruxelles, la 15 decembrie 1950, la care România a aderat prin Decretul nr.980 din 23 octombrie 1968, publicat în Buletinul Oficial nr.138 din 31 octombrie 1968.
Amendamentele reprezintă înţelegeri internaţionale multilaterale, care, prin obiectul de reglementare intră sub incidenţa Legii nr.590/2003 privind tratatele, urmând a fi supuse spre  aprobare Parlamentului.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, doamna Graţiela Iordache, Secretar de Stat în cadrul Ministerului Finanţelor Publice.
La lucrările comisiei au participat 34 deputaţi, din totalul de 35 membri ai comisiei.

Raportul comisiei a fost adoptat cu unanimitate de voturi. 
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului.
În urma dezbaterii proiectului de Lege pentru acceptarea de către Guvernul României a amendamentelor, adoptate la 30 iunie 2007, la Bruxelles, la Convenţia pentru înfiinţarea unui Consiliu de Cooperare vamală, încheiată la 15 decembrie 1950, la Bruxelles, în şedinţa din data de 1 iunie 2010 comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de iniţiator.
	PREŞEDINTE,

Viorel ŞTEFAN
	SECRETAR,

Iuliu NOSA


Şef serviciu:
Consilier parlamentar, Gica Roşu
Întocmit:

Consilier parlamentar,
Luminiţa Ghiorghiu

